Heiberg blev [[student]] 1854 og tog [[magisterkonferens]] 1860. Efter 1863 at have disputeret for [[doktorgrad]]en med en kritisk oversigt over de danske [[diatomeer]] (''Conspectus criticus Diatomacearum Danicarum'') rejste han i udlandet. I 1866 blev Heiberg den første redaktør af ''Botanisk Tidsskrift'' udgivet af [[Dansk Botanisk Forening]], hvori han publicerede flere arbejder over [[Morfologi (biologi)|morfologiske]] og [[anatomi]]ske forhold. Heibergs polemisk anlagte karakter bragte ham i en heftig videnskabelig strid med [[A.S. Ørsted]]; også kom han i stærk opposition til Botanisk Forenings øvrige bestyrelse og fratrådte denne 1869. 2 år i forvejen havde Heiberg kastet sig over arbejder med udtørring af forskellige [[sø]]er (for eksempel [[Søndersø (Nordsjælland)|Søndersø]] ved [[Jonstrup (ved Værløse)|Jonstrup]]), hvilke imidlertid kun skaffede ham store økonomiske skuffelser. I 1874 udgav han under [[Forfattermærke|mærket]] ''Victor Norfelt'' skriftet ''Er det ikke paa Tide at ophæve Folkekirken og afskaffe Statsgejstligheden?'', om hvilket emne han også skrev flere afhandlinger i ''Det nittende Aarhundrede''.
Personbillede_savnes Litteratur Historie